રવો, ઘઉં-મગ-મકાઈ વગેરે કોઇપણના લોટ ને ઘીમાં શેકી પાણી નાંખી ગોળ-ખાંડ નાંખો એટલે શીરો તૈયાર. લપ દઈને ઉતરી જાય ને ચટ દઈને પચી પણ જાય. નાસ્તાથી લઇ મહેમાનગતિ સુધી, અબાલવૃદ્ધ, દરેક ઋતુમાં, દરેક વ્યક્તિ, ગમે ત્યારે ગમે ત્યાં હોય તો શીરો ખાઈ શકે અને પચાવી શકે. એમાં બદામ-પીસ્તા-ચારોળી-એલચી ઉમેરો અને પાણીના બદલે દૂધ નાંખો તો એનું પોષણમુલ્ય પણ વધી જાય. એની સામેના ત્રાજવામાં મેગા અને પાસ્તા ઢીલા પડે. જ્યાં કુતરી વિયાણી થાય ત્યાં ગોળ ઘી ના શીરા-રાબ ખવડાવતા એ સંસ્કૃતિમાં મેગી ને પાસ્તા ઘૂસે તો કુપોષણમુક્તિના પ્રોગ્રામો ચલાવવા પડે એમાં શી નવાઈ??